als_Latn dik_Latn sag_Latn
Zhvillimi i hulumtimit shkencor në vend, sipas ministrit të Arsimit, Myqerem Tafaj, ka ende mjaft sfida. Gjatë një takimi në universitetin politeknik të Tiranës, i cili ka dhe qendrën kryesore në Shqipëri për kërkim shkencore Institutin e Gjeo- Shkencave, Energjisë dhe Ujit, Tafaj deklaroi se “kërkimi shkencor, mision që kanë universitetet që prej disa vitesh, mund të përparojë vetëm në sajë të ngritjes së qendrave të kërkimit shkencor pranë çdo departamenti”.
Sipas tij, kërkimi shkencor, kërkon fonde, por universitetet shqiptarë mund të përfitojnë nga programet ndërkombëtare siç është ai “Tempus” ku Shqipëria bën pjesë dhe fondi i tij kap shifrën e 1.2 milionë eurove. “Ne nuk po pretendojmë që kemi një kërkim shkencor të zhvilluar në universitetet tona, aq më pak një kërkim fondamental. Por ky nuk është një parakusht i pakapërcyeshëm, mjafton të kemi kërkime të aplikuara dhe që këtu mund të prodhojmë dije. Çdo departament i fakulteteve të universiteteve tona ka çfarë të ofrojë rajonit, komunitetit dhe gjithë vendit përmes projekteve të zhvillimit, ofrimit të trajnimit të specialistëve dhe ekspertëve”, argumentoi ministri
13.02.2013
Burimi: Ikub.al
als_Latn als_Latn unk fur_Latn